Lazdininkų tvenkinys
Lazdininkų tvenkinys – tvenkinys vakarų Lietuvoje, Kretingos rajone, 2 km į vakarus nuo Darbėnų. Susidaręs patvenkus Darbos upę 7,9 km nuo jos žiočių. Ilgis iš rytų į vakarus 2,6 km, plotis iki 1,04 km. Yra 0,11 ha sala. Altitudė 14 m. Rytinis tvenkinio galas užpelkėjęs. Krantai daugiausia apaugę miškeliais, žemi. Aplinkui plyti dirbami laukai, tik į rytus stūkso Linkių miškas. Debitas: Upės: 0,38 m³/s Užtvankos skaičiuotinis: 18 m³/s Užtvanka 1108 m ilgio, 6,5 m pločio. Vandens pralaida – šachtinė. Įrengta 1976 m. Vanduo naudojamas laukams drėkinti. Greta tvenkinio yra Sausdravų, Mažučių, Lazdininkų kaimai.